Diari Oficial de la Generalitat Valenciana


Sumari del DOGV 6928, del 21-12-2012 (2012/11567)

Notificació de la sentència dictada en el procediment de modificació de mesures amb relació a fills número 587/2010.
--------------------------------------------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11728


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de modificació de mesures amb relació a fills número 587/2010. [2012/11251]  
Modificació de mesures amb relació fills extramatrimonials sup. consensuats 000587/2010-C4   
De: Iuri Marcela Cortés Gómez.   
Procuradora: Raquel García-Cañada González.   
Lletrat/ada: -  
Contra: Antonio Saavedra Suárez.   
Procurador/ a: -  
Lletrat/ada: -  
En este procediment seguit a instàncies de Iuri Marcela Cortés Gómez contra Antonio Saavedra Suárez s'ha dictat la sentència que té l'encapçalament i dispositiva, literalment, com seguix:   
«Sentència número 000757/2012  
Jutgessa que la dicta: Susana Pilar Martínez González.  
Lloc: Alacant.   
Data: 9 de novembre de2012.  
Part demandant: Iuri Marcela Cortés Gómez.   
Procuradora: Raquel García-Cañada González.  
Part demandada: Antonio Saavedra Suárez.  
Objecte del juí: guarda, custòdia o aliments de fills menors no matrimonials consensuats.   
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 587/2010 entre les parts següents: d'una banda, com a demandant, Iuri Marcela Cortés Gómez, representada per la procuradora García-Cañada i assistida pel lletrat senyor De Lacy Pérez de los Cobos, i d'una altra, com a demandat Antonio Saavedra Suárez, declarat en rebel·lia; les actuacions versen sobre guarda, custòdia i aliments en relació amb la filla menor d'edat, i hi intervé el Ministeri Fiscal.   
Dispositiva  
Estime en part la demanda formulada per la procuradora senyora García-Cañada, en nom i representació de Iuri Marcela Cortés Gómez, contra Antonio Saavedra Suárez, declarat en rebel·lia, i dispose les mesures següents en benefici de la filla menor:   
1. La filla menor d'edat de les dos parts, E., sotmesa a la pàtria potestat d'ambdós progenitors, quedarà sota la guàrdia i custòdia de la mare, sense perjuí que, de conformitat amb el contingut de la pàtria potestat, cada progenitor haja de mantindre informat el contrari sobre l'evolució escolar, social i sanitària de la filla, sempre que el progenitor no la puga obtindre per ell, i els professionals que s'ocupen de la menor estan obligats a subministrar, tant al pare com a la mare, qualsevol informació que els sol·liciten sobre la seua filla, per ser ambdós titulars de la pàtria potestat; cada progenitor ha de demanar el consentiment de l'altre (que s'entendrà atorgat si no hi mostra la seua oposició en els 10 dies naturals següents a la seua notificació fefaent) o disposar d'una autorització judicial prèvia per als canvis de residència que, per la distància, afecten el règim de visites, per als canvis de col·legi, orientació educativa, religiosa o laica, tractaments mèdics transcendents, sobretot de cirurgia estètica, psiquiàtrics i psicològics i, en general, qualsevol alteració que afecte de manera important la vida de la menor.   
  
2. S'establix com a règim de comunicacions amb el progenitor no custodi els caps de setmana alterns, des del dissabte a les 10.00 hores fins al diumenge a les 20.00 hores, amb lliuraments i recollides al domicili matern. En els períodes vacacionals de Nadal, Setmana Santa i estiu, podrà estar amb la menor dos dies de la setmana, així com el dia de Nadal els anys parells, i l'any nou es gaudirà de la manera següent:  
  
Vacacions d'estiu. Els anys parells: des de l'1 de juliol a les 10.00 hores fins al 15 de juliol a les 20.00 hores, amb el pare; des d'este moment fins al 31 de juliol a les 20.00 hores, amb la mare; des de llavors fins al 15 d'agost a les 20.00 hores, amb el pare; i passarà a estar amb la mare fins al 31 d'agost a les 20.00 hores. Els anys imparells s'invertirà l'orde.   
Nadal. Anys parells: des de l'últim dia lectiu anterior a les vacacions a les 20.00 hores fins al 30 de desembre a les 20.00 hores, amb la mare; des de llavors fins a l'últim dia vacacional de Nadal a les 20.00 hores, amb el pare. Els anys imparells, al contrari.   
Setmana Santa. Anys parells: des de l'últim dia lectiu anterior a les vacacions a les 20.00 hores fins al dilluns de Pasqua a les 20.00 hores, amb la mare; des d'este moment fins al diumenge següent a les 20.00 hores, amb el pare. Els anys imparells, al revés.   
Els períodes vacacionals interrompran el règim ordinari de visites de caps de setmana, corresponent el primer cap de setmana posterior al període vacacional a aquell dels progenitors que no haja tingut la menor durant l'últim període vacacional.   
Quant als dies especials, amb independència del progenitor a qui corresponga el dia d'acord amb el règim de visites anteriorment exposat, el Dia del Pare i el Dia de la Mare correspondrà al progenitor de què es tracte, des de les 11.00 hores (o eixida del centre escolar, si és dia lectiu) fins a les 20.00 hores.   
El progenitor que la tinga, haurà de lliurar al contrari, junt amb la menor, la roba i documentació relativa a esta que puga necessitar durant l'estada amb ell, amb el DNI, targeta sanitària, etc., així com la medicació que, si és el cas, necessite, amb la prescripció mèdica corresponent i les instruccions per a la correcta administració.   
  
Ambdós progenitors facilitaran la comunicació telefònica, postal o telemàtica de la menor amb el progenitor que no la tinga en companyia seua, el qual haurà de respectar, en tot cas, els horaris de descans i estudi de la filla.   
La menor mai podrà abandonar el territori nacional en companyia del pare sense el consentiment per escrit de la mare o una autorització judicial.  
3. S'assenyala la quantitat de dos-cents cinquanta (250) euros com a la que ha de pagar el pare per a aliments de la filla, quantitat que ha de pagar en el compte que a este efecte designe l'altre progenitor i dins dels cinc primers dies de cada mes, que serà objecte de revisió anual d'acord amb les variacions de l'índex de preus de consum. Així mateix, correspondrà a ambdós parts el pagament, al 50%, dels gastos extraordinaris de la menor. Pel que fa a estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'han d'assumir al 50% les que es realitzen per comú acord entre els progenitors, i en cas contrari n'assumirà el pagament aquell que haja decidit la realització de l'activitat esmentada. En tot cas, els gastos extraordinaris que no tinguen caràcter urgent han de ser consentits per ambdós progenitors, i s'entendrà que el contrari consent la realització del gasto quan, després de notificada la intenció de realitzar-lo i el seu import, amb els documents corresponents, per qualsevol mitjà fefaent, deixa transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.   
  
4. No és procedent fer una condemna expressa a costes a cap de les parts.   
Mode d'impugnació: per mitjà d'un recurs d'apel·lació, davant de l'Audiència Provincial d'Alacant (art. 455 LEC). El recurs s'ha d'interposar davant d'este Jutjat en el termini de 20 dies. En la interposició del recurs l'apel·lant ha d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC)   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució cal haver constituït un depòsit de 50 €, que serà tornat només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (jjjj 4323 TY EEEE AA), indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.   
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà en el camp "Concepte" el número de compte, el codi i la data en la forma exposada en el paràgraf anterior.   
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, s'ha d'efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
I atés que el demandat Antonio Saavedra Suárez es troba en parador ignorat, expedisc este edicte a fi que li valga de notificació de forma deguda.   
  
Alacant, 9 de novembre de 2012.- El secretari judicial: Pedro F. González de Pereda.